Na temelju Zakona o provedbi Opće uredbe o zaštiti podataka NN 42/2018 i drugih zakona na temelju izvršavanja službene ovlasti voditelja obrade i odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka daje se:

**UPUTA O PRIVOLI ZA ISPITANIKA**

Prihvaćanjem ove Izjave smatra se da slobodno i izričito dajete Vašu privolu za prikupljanje i obradu Vaših osobnih podataka ustupljenih **Krapinsko-zagorskoj županiji** kao korisniku u svrhe koje su ovdje izričito navedene.

Radi se o dobrovoljnom davanju podataka te ovu Izjavu niste dužni prihvatiti, odnosno niste dužni unositi svoje osobne podatke u obrazac. Prihvaćanjem ove Izjave i ustupanjem Vaših osobnih podataka unosom u obrazac smatra se da ste suglasni s obradom istih u svrhu **sudjelovanja u postupku selekcije u okviru Javnog poziva za podnošenje prijava za obavljanje poslova pomoćnika u nastavi/stručnog komunikacijskog posrednika za učenike s teškoćama u razvoju u odgojno-obrazovnim ustanovama – partnerima u projektu „Baltazar 4“ za šk. god. 2020/2021., a radi potencijalnog zapošljavanja kroz projekt Baltazar 4, UP.03.2.1.03.0038, tijekom šk. god. 2020/2021**.

**Krapinsko-zagorska županija** čuva povjerljivost Vaših osobnih podataka te omogućava pristup i priopćavanje osobnih podataka samo onim službenicima, namještenicima i dužnosnicima kojima su isti potrebni radi rješavanja predmeta.

Vaši osobni podaci, radi daljnje obrade mogu biti priopćeni trećim osobama, a u svrhu rješavanja Vašeg zahtjeva. Vaši osobni podaci ne mogu se priopćavati trećim osobama bez Vaše prethodne izričite privole, osim i samo u slučajevima propisanim zakonom.

Vaše obrađene osobne podatke **Krapinsko-zagorska županija** čuvat će sukladno propisima o čuvanju arhivske građe.

**Krapinsko-zagorska županija** će s Vašim osobnim podacima postupati sukladno Zakonu o provedbi Opće uredbe o zaštiti podataka („Narodne novine“ broj: 42/18.) uz primjenu odgovarajućih fizičkih i tehničko-sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.

Obradi osobnih podataka u navedene svrhe možete se u svako doba usprotiviti i opozvati danu privolu.

Voditelj obrade Vaših osobnih podataka je **Krapinsko-zagorska županija, Magistarska ulica 1, 49000 Krapina, Hrvatska.**

Napominjemo da možete u svako doba, u potpunosti i djelomice, bez objašnjenja odustati od dane privole i zatražiti prestanak aktivnosti obrade Vaših osobnih podataka.

Opoziv privole možete učiniti osobno, putem pošte na gore navedenu adresu ili e-poštom na adresu **zastita.podataka@kzz.hr.**

Molimo da pažljivo pročitate ovu Uputu. Ustupanjem Vaših osobnih podataka i potpisivanjem priložene Privole potvrđujete da ste Uputu pročitali i razumjeli te da dopuštate prikupljanje, obradu i korištenje Vaših osobnih podataka na gore opisani način i u naznačenu svrhu.

Potpisivanjem Privole izričito izjavljujete da imate više od 18 godina i da zakonski možete dati privolu za obradu osobnih podataka kako je to navedeno u ovoj Uputi.